SET ปิดเช้าพุ่งกระฉูด 30 จุด เก็งรัฐจ่อปรับเกณฑ์กองทุน SSF-LTF เยียวยาผลกระทบ “โควิด-19”
SET ปิดเช้าพุ่งกระฉูด 30 จุด เก็งรัฐจ่อปรับเกณฑ์กองทุน SSF-LTF เยียวยาผลกระทบ "โควิด-19" โดยดัชนีช่วงเช้าปิดที่ระดับ 1,408.26 จุด เพิ่มขึ้น 29.65 จุด หรือ 2.15 มูลค่าการซื้อขาย 3.45 หมื่นล้านบาท
10 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,408.26 จุด เพิ่มขึ้น 29.65 จุด หรือ 2.15% มูลค่าการซื้อขาย 3.45 หมื่นล้านบาท
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้รีบาวด์ในทิศทางเดียวกับตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวกราว 0.5-1% ขานรับการผ่อนคลายนโยบายการเงินของหลายธนาคารกลางทั่วโลกเพื่อช่วยประคองเศรษฐกิจท่ามกลางการแพร่ระบาดไวรัสโควิด-19 ที่รุนแรงขึ้น
ส่วนปัจจัยในประเทศ รัฐบาลก็จะมีมาตรการกระตุ้นเศรษฐกิจและบรรเทาผลกระทบจากการแพร่ระบาดไวรัสโควิด-19 โดยเฉพาะการปรับเกณฑ์กองทุน SSF มาใช้รูปแบบ LTF เดิมที่เคยยกเลิกไปก่อนหน้านี้ ซึ่งเชื่อว่าจะช่วยลดความผันผวนของตลาดฯ ได้ในช่วงสั้น
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะยังรักษาการเคลื่อนไหวในแดนบวกต่อไปได้ โดยมีแนวรับ 1,390 จุด ส่วนแนวต้าน 1,410-1,416 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM       มูลค่าการซื้อขาย 2,182.63 ล้านบาท  ปิดที่   26.25 บาท เพิ่มขึ้น 1.25 บาท
AOT       มูลค่าการซื้อขาย 1,465.09 ล้านบาท  ปิดที่   64.75 บาท เพิ่มขึ้น 1.50 บาท
GULF &lt;XD&gt;      มูลค่าการซื้อขาย 1,212.52 ล้านบาท  ปิดที่  176.00 บาท เพิ่มขึ้น 4.00 บาท
GPSC      มูลค่าการซื้อขาย 1,153.51 ล้านบาท  ปิดที่   68.25 บาท เพิ่มขึ้น 4.25 บาท
BGRIM     มูลค่าการซื้อขาย 1,098.73 ล้านบาท  ปิดที่   50.50 บาท เพิ่มขึ้น 4.50 บาท
 